RHOWCH AR **BAPUR PENNAWD** a NODWCH Y **DYDDIAD**

**PREIFAT A CHYFRINACHOL**

Enw a chyfeiriad y gweithiwr

Annwyl

**Cyfarfod Rheoli Presenoldeb Cam 1**

Yn dilyn ein sgwrs ddiweddar, ysgrifennaf i'ch gwahodd i gyfarfod adolygu ffurfiol sy'n cael ei gynnal o dan gam 1 Polisi Absenoldeb Salwch y Cyngor. Atodaf gopi o'r polisi hwn neu gallwch ddod o hyd iddo yma: [polisi-absenoldeb-salwch-poli-mehefin-2025-pdf.pdf](https://mewnrwyd/media/lgfdxrxi/polisi-absenoldeb-salwch-poli-mehefin-2025-pdf.pdf)

Yn ein cyfarfod byddwn yn trafod y rhesymau dros eich absenoldeb a'r hyn y gellir ei wneud i gefnogi a gwella eich presenoldeb yn y gwaith. Mae'r absenoldebau a gofnodwyd sydd wedi arwain at ycyfarfod fel a ganlyn –

Dyddiad(au) Hyd Rheswm/Rhesymau dros yr absenoldeb

Bydd y cyfarfod yn cael ei gynnal am amser ar ddyddiad yn lleoliad NEU o bell drwy TEAMS.

Os na allwch fynd i'r cyfarfod, rhowch y rheswm dros hynny i mi cyn gynted â phosibl fel y gellir trefnu dyddiad arall. Hefyd, os bydd angen gwneud unrhyw addasiadau i drefniadau'r cyfarfod oherwydd anabledd neu eich sefyllfa iechyd bresennol, cofiwch gysylltu â mi.

Gall cydweithiwr neu swyddog o undeb llafur cydnabyddedig ddod gyda chi i'r cyfarfod. Os ydych yn penderfynu dod â chydweithiwr gyda chi, rhowch wybod i mi pwy fydd hwnnw fel y gallaf wneud y trefniadau angenrheidiol yn unol â hynny. Os ydych yn dymuno dod â chynrychiolydd undeb llafur gyda chi, eich cyfrifoldeb chi fydd trefnu hynny gyda'ch undeb.

Pwrpas cyfarfod cam 1 yw rhoi cyfle i ni drafod unrhyw bryderon iechyd neu lesiant sydd gennych a pha gymorth sydd ei angen arnoch o bosib, nid yn unig i'ch cefnogi, ond i wella eich presenoldeb yn y gwaith. Bydd y cyfarfod yn rhoi gwell dealltwriaeth i ni o'r rhesymau dros eich absenoldeb salwch, a oes unrhyw faterion sylfaenol, a pha strategaethau y gallwn gytuno arnynt yn y dyfodol. Er enghraifft, os bydd eich absenoldeb yn hirdymor e.e., mwy nag 20 diwrnod gwaith (pro rata), gallem edrych ar ddychwelyd i'r gwaith yn raddol, addasiadau dros dro i'ch dyletswyddau neu'ch patrwm gweithio, gweithio hyblyg neu wneud atgyfeiriad i Iechyd Galwedigaethol neu Wasanaethau Llesiant.

Rhaid i mi roi gwybod i chi mai un canlyniad posibl cyfarfod cam 1 fydd pennu cyfnod adolygu ffurfiol efallai o dan y weithdrefn absenoldeb salwch. Bydd hyn yn cael ei ystyried ymhellach yn y cyfarfod pan fydd penderfyniad yn cael ei wneud ar sail ein trafodaeth ac ar ôl i chi gael cyfle llawn i egluro eich achos a/neu ddarparu tystiolaeth feddygol os ydych yn dymuno gwneud hynny.

Mae'n ofynnol i mi hefyd roi gwybod i chi, fel gofyniad cyfreithiol ac er cysondeb wrth roi'r polisi ar waith, os bydd eich absenoldeb salwch yn parhau neu os na fydd eich presenoldeb yn gwella'n barhaus, ei bod yn debygol y byddwch yn symud ymlaen drwy gamau ffurfiol y weithdrefn a gallai eich cyflogaeth gael ei therfynu ar sail galluogrwydd iechyd. Dymunaf eich sicrhau nad ydym wedi cyrraedd y cam hwn o'r broses.

Bwriedir i lythyrau o'r math hwn fod yn ffurfiol felly byddwn yn eich annog i ddarllen y polisi a atodir a chyflwyno unrhyw bryderon neu gwestiynau am y broses ei hun, neu gynnwys y llythyr hwn, i mi. Gallaf eich sicrhau y byddaf yn parhau i'ch cefnogi ac edrychaf ymlaen at gwrdd â chi ar y dyddiad uchod.

Yn gywir

Amgaeedig: Polisi Absenoldeb Salwch

copi at [TimAbsenoldebAdnoddauDynol@sirgar.gov.uk](mailto:HRAbsenceTeam@carmarthenshire.gov.uk) Ynghylch: Rhif Gweithiwr nodwch

*Mae croeso i chi gysylltu gyda’r Cyngor trwy gyfrwng y Gymraeg neu’r Saesneg.*

*You are welcome to contact the Council through the medium of Welsh or English.*